**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod (id): AM2A1B

**Titlul**: **Tranziția de la asistența de urgență la includerea socială sustenabilă și autonomă a refugiaților ucraineni în societatea românească – Componentele 2 și 3 Acțiune Specifică**

Autoritatea de program responsabilă de organizarea apelului:

Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 13.05.2024 | versiunea inițială, aprobată de șeful OI prin decizia nr. 4/13.05.2024 |
| 2.0 | 21.05.2024 | Versiunea finala, aprobată de șeful OI prin decizia nr. 5/21.05.2024 |
| 3.0 | 03.06.2024 | Versiunea revizuită, aprobată de șeful OI prin decizia nr. 6/03.06.2024 |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM2A1B |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS2 Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe |
| Măsura de intervenție PN | OS2.2 Integrarea socială și economică a resortisanților țărilor terțe, inclusiv măsuri de protecție pentru persoanele vulnerabile, de facilitare a reîntregirii familiei și pentru participare activă și acceptării în cadrul societății |
| Bugetul disponibil alocat apelului (FEN) și moneda apelului | 11.003.850 lei (90%) |
| Curs InforEuro aplicabil | 4,9759 lei (curs euro luna mai) |
| Rata(e) de cofinanțare (CFN) | 100% |
| Tip apel | Apel restrâns cu depunere continuă |
| Data lansării apelului | 21 Mai 2024 |
| Termen limită (data și ora) pentru transmiterea cererilor de finanțare | 20 Iunie 2024 (ora 16.00) |
| Beneficiari eligibili – sinteză *detalii în* G. Beneficiari eligibili | Organizația Internațională pentru Migrație, Biroul din România (conform aplicației depuse la COM și aprobată de aceasta) |
| Principalele reguli specifice apelului *detalii H Reguli specif ce* | Pragul minim de calitate total = 70 puncte  Proiectul trebuie să fie conform aplicației nr. AMIF/2023/SA/1.2.3/03 evaluate și aprobate de către Comisia Europeană |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu Calendarul lansării apelurilor de proiecte aprobat de către Comitetul Director la data de 09.04.2024 și este organizat de Autoritatea de Management Afaceri Interne (AM), Direcția Fonduri Externe Nerambursabile (DFEN) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:

* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* HOTĂRÂRE nr. 367 din 18 martie 2022 privind stabilirea unor condiții de asigurare a protecției temporare, precum și pentru modificarea și completarea unor acte normative în domeniul străinilor?
* HOTĂRÂRE nr. 337 din 12 martie 2022 privind acordarea de gratuități și facilități pentru transportul cetățenilor străini sau apatrizilor aflați în situații deosebite, proveniți din zona conflictului armat din Ucraina?
* ORDONANȚĂ DE URGENȚĂ nr. 20 din 7 martie 2022 privind modificarea și completarea unor acte normative, precum și pentru stabilirea unor măsuri de sprijin și asistență umanitară?
* ORDIN nr. 3.325 din 2 martie 2022 privind completarea anexei la Ordinul ministrului educației nr. 5.140/2019 pentru aprobarea Metodologiei privind mobilitatea academică a studenților?
* ORDONANȚĂ DE URGENȚĂ nr. 100 din 29 iunie 2022 privind aprobarea și implementarea Planului național de măsuri cu privire la protecția și incluziunea persoanelor strămutate din Ucraina, beneficiare de protecție temporară în România, precum și pentru modificarea și completarea unor acte normative?
* ORDONANȚĂ DE URGENȚĂ nr. 194 din 12 decembrie 2002 (\*\*republicată\*\*) privind regimul străinilor în România
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027
* LEGE nr. 122 din 4 mai 2006 privind azilul în România, cu modificările și completările ulterioare
* OUG nr. 44/2004 privind integrarea socială a străinilor care au dobândit protecție internațională sau drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene
* HG nr. 945/2020 pentru aprobarea Normelor metodologice de aplicare a Ordonanței Guvernului nr. 44/2004 privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene,
* Legea nr. 76/2002 privind sistemul asigurărilor pentru șomaj și stimularea ocupării forței de muncă Legea nr. 292/2011 a asistenței sociale;
* Legea nr. 416/2001 privind venitul minim garantat,
* Ordonanței de urgență a Guvernului nr. 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare
* HG nr. 368/2023 pentru stabilirea cuantumului, condițiilor și a mecanismului de acordare a sumelor forfetare potrivit Ordonanței de urgență a Guvernului nr. 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare,
* HG nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat.
* Legea 95/2006 privind reforma în domeniul sănătății, cu modificările și completările ulterioare,

1. Prezentul ghid specific stabilește următoarele:
   * Contextul lansării apelului de proiecte
   * Obiectiv, intervenții, acțiuni eligibile, impact așteptat
   * Indicatori, grup țintă
   * Bugetul disponibil, rate de cofinanțare, tipul apelului de proiecte, calendar și termene
   * Beneficiari eligibili, reguli specifice apelului
   * Eligibilitate, admisibilitate și documente
   * Evaluarea și selecția proiectelor, criteriile de evaluare
   * Revizuirea ghidului specific, recomandări importante
   * Cum se solicită finanțare, modelul cererii de finanțare
   * Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:

* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programul național în vigoare la data lansării apelului este [v3.0] și este publicată pe site-ul AM1. - .
3. În domeniul de intervenție al acestui apel, Programul național cuprinde, în special, următoarele:

* Implementarea Componentelor 2 și 3 din cadrul aplicației aprobate de CE nr. AMIF/2023/SA/1.2.3/03 -"Tranziția de la asistență de urgență la includere socială sustenabilă și autonomă a refugiaților ucraineni în societatea românească".
* Scopul acțiunii este trecerea treptată de la asistența de urgență la incluziunea durabilă și autonomă a grupului țintă în România. Activitățile vor cuprinde implementarea unui program personalizat de consolidare a capacităților pentru autorități și alți actori relevanți care furnizează servicii grupului țintă (componenta 2) și furnizarea de asistență personalizată care să răspundă nevoilor beneficiarilor (componenta 3).
* Apelul este adresat beneficiarilor eligibili care, prin intermediul Autorității de Management, au aplicat în cadrul acțiunii specifice lansate de Comisia Europeană (COM) - AMIF/2023/SA/1.2.3.– Specific Action MS under pressure – Suport for Ukraine.

1. La nivel național, obiectivele prezentului apel răspund, Strategiei Naționale privind Imigrația conține ca obiectiv specific *B.4 - Consolidarea mecanismului de integrare socială a persoanelor care au dobândit o formă de protecţie în România şi a celor cu şedere legală.*

Astfel, in atingerea acestui obiectiv este urmarita participarea activă a beneficiarilor de protecție temporară din Ucraina la viaţa economică, socială şi culturală a societăţii româneşti prin direcţii de acţiune specifice ca:

– Cunoaşterea situaţiei privind integrarea beneficiarilor de protecție temporară din Ucraina în România şi a legislaţiei naţionale cu privire la promovarea egalităţii de şanse şi tratament între femei şi bărbaţi; – Îmbunătăţirea mecanismului de cooperare interinstituţională a autorităţilor/instituţiilor implicate în procesul integrării beneficiarilor de protecție temporară din Ucraina; – Promovarea unei educaţii favorabile incluziunii sociale prin adaptarea cadrului legal la specificul elevilor migranţi şi eliminarea obstacolelor din calea participării beneficiarilor de protecție temporară din Ucraina minori la educaţia preşcolară şi şcolară prin adaptarea la nevoile specifice ale acestora; – Conştientizarea opiniei publice din România cu privire la fenomenul imigraţiei şi al integrării beneficiarilor de protecție temporară din Ucraina prin derularea de activităţi şi campanii de informare; – Consolidarea mecanismelor de coordonare, monitorizare şi evaluare a integrării; – Implementarea instrumentelor practice de la nivel european în domeniul integrării;

1. La nivel european **Planul de Acțiune privind Integrarea și Incluziunea** **2021-2027,**  prevede principalele linii de acțiune și măsuri la nivelul tuturor actorilor implicați în procesul de integrare a străinilor în scopul consolidării unor societăți inclusive pentru toți membrii lor.

Aceste măsuri sunt grupate pe domenii de activitate și vizează următoarele priorități:

În domeniul educației și pregătirii:

- încurajarea înscrierii beneficiarilor de protecție temporară din Ucraina, în sistemul educațional cu accent pe creșterea numărului de copii participanți la cursuri educaționale adaptate cât mai bine nevoilor specifice;

- îmbunătățirea procedurilor de recunoaștere a calificărilor;

- dezvoltarea unor programe accesibile pentru învățarea limbii societății gazdă.

În domeniul angajării

- facilitarea procesului de recunoaștere a experienței profesionale și a calificărilor dobândite în tările de origine, inclusiv a competențelor dobândite pe cale informală;

* încurajarea înscrierii femeilor pe piața forței de muncă;
* consolidarea măsurilor antidiscriminare la locul de muncă.

În domeniul sănătății

* promovarea accesului beneficiarilor de protecție temporară din Ucraina la sistemul de sănătate prin asigurarea de servicii adaptate specificului acestora;
* acces la asistență psihologică și servicii de reabilitare;
* informarea și consilierea beneficiarilor de protecție temporară din Ucraina cu privire la drepturile pe care le au în acest domeniu.

**C. Obiectiv, intervenții, acțiuni eligibile, impact așteptat**

1. Proiectul finanțat în cadrul acestui apel de proiecte trebuie să demonstreze în mod convingător modul în care va urmări să contribuie la următorul **obiectiv specific** din programul național:

|  |
| --- |
| OS2 - Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe |

1. Scopul acestui apel de proiecte este să finanțeze un proiect care să asigure implementarea **măsurii de intervenție** din programul național, menționat în continuare:

|  |
| --- |
| Acțiunea specifică FAMI OS 2 – Componentele 2 și 3 |

1. Proiectul care poate fi finanțat în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.2**  (d) promovarea unor măsuri de integrare pentru incluziunea socială și economică a resortisanților țărilor terțe, precum și a unor măsuri de protecție pentru persoanele vulnerabile în contextul măsurilor de integrare, facilitarea reîntregirii familiei și pregătirea participării active a resortisanților țărilor terțe în societatea-gazdă și a acceptării lor de către aceasta, prin implicarea autorităților naționale și, în special, a celor regionale sau locale și a organizațiilor societății civile, inclusiv a organizațiilor de refugiați și a organizațiilor conduse de migranți și a partenerilor sociali;  **Anexa III.3**  (h) măsuri de integrare, cum ar fi sprijin adaptat la nevoile resortisanților țărilor terțe și programe de integrare axate pe consiliere, educație, cursuri de limbă și alte cursuri, cum ar fi cursuri de orientare civică, precum și de orientare profesională; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| **Domeniul de intervenție - Tabel 1**  003. Măsuri de integrare - informare și orientare, ghișee unice  004. Măsuri de integrare - cursuri de limbă  005. Măsuri de integrare - cursuri de educație civică și alte cursuri  007. Măsuri de integrare - nevoi de bază  **Tipul de acțiune - Tabel 2**  003 Educație și formare pentru resortisanții țărilor terțe  011 Furnizarea de asistență și servicii de sprijin pentru resortisanții țărilor terțe  **Dimensiunea de implementare - Tabel 3**  002 - Acțiuni specifice  **Dimensiunea specifică - Tabel 4**  003 - Niciuna dintre variantele de mai sus |

1. Proiectul propus care se încadrează în una dintre prioritățile de finanțare menționate mai jos se poate califica pentru aplicarea unei rate de cofinanțare mai ridicate (max. 90%, conform anexei nr. IV la Regulamentul specific):

|  |
| --- |
| N/A |

5.1 Conform art. 12 (2) din Regulamentul specific, contribuția din bugetul Uniunii poate fi majorată la 90 % din totalul cheltuielilor eligibile pentru proiectele implementate în cadrul acțiunilor specifice.

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la:

Ca urmare a publicării în Jurnalul Oficial al Uniunii Europene a Deciziei Consiliului Uniunii Europene nr. 382/2022 (de constatare a existenței unui aflux masiv de persoane strămutate din Ucraina în înțelesul articolului 5 din Directiva 2001/55/CE) și având drept efect introducerea unei protecții temporare, Inspectoratul General pentru Imigrări a inițiat procesul legislativ pentru stabilirea condițiilor concrete de asigurare a protecției temporare, în conformitate cu prevederile art. 131, alin 4, din Legea nr. 122/2006 privind azilul în România, cu modificările și completările ulterioare, la 18 martie intrând în vigoare HG nr. 367/2022 prin care au fost stabilite condițiile de asigurare a protecției temporare pentru persoanele strămutate pe teritoriul statului român și, de asemenea, categoriile de persoane care pot beneficia de acest statut.

În conformitate cu art. 4 din H.G. nr. 367/2022, drepturile beneficiarilor protecției temporare prevăzute la art. 133 alin. (1) lit. c)-g)[[1]](#footnote-2)[1] din *Legea nr. 122/2006 privind azilul în România, cu modificările şi completările ulterioare*, se acordă potrivit ***Ordonanţei de urgenţă a Guvernului nr. 15/2022*** *privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare*, şi ***Ordonanţei de urgenţă a Guvernului nr. 20/2022*** *privind modificarea şi completarea unor acte normative, precum şi pentru stabilirea unor măsuri de sprijin şi asistenţă umanitară.*

1. Principalele rezultate ale proiectului/lor finanțate trebuie să includă:

**Componenta 2:**

* + Un (1) Program de Consolidare a Capacităților pentru autoritățile române/alți actori relevanți cu responsabilități în acordarea de asistență populațiilor țintă și altor grupuri vulnerabile;
  + Cel puțin 300 de reprezentanți ai autorităților și actori români instruiți pentru a-și îmbunătăți cunoștințele, abilitățile și capacitatea de a sprijini incluziunea holistică în cadrul comunităților gazdă a beneficiarilor de protecție temporară;
  + O rețea de interpreți/mediatori interculturali/informații/asistenți sociali/personal de protecție îmbunătățită și funcțională în cel puțin 5 orașe din România

**Componenta 3:**

* Cel puțin 5.000 de beneficiari de protecție temporară din Ucraina informați cu privire la modul de accesare a serviciilor relevante disponibile la nivel local, regional și național;
* Cel puțin 1.000 de beneficiari de protecție temporară din Ucraina care beneficiază de asistență personalizată (educație, sănătate, cursuri de limbă, angajare, etc) la nivel național.

1. **Cerințe minime solicitate beneficiarul în vederea îndeplinirii obiectivelor și rezultatelor stabilite în cadrul acțiunii:**

**Componenta 2:**

În cadrul acestei componente a proiectului vor fi prevăzute următoarele activități:

a. Implementarea unui program multisectorial de consolidare a capacității pentru reprezentanții autorităților locale și ai altor actori relevanți cu atribuții în domeniu. În implementarea acestei componente, OIM va colabora cu UNHCR România, ONG-uri și alți experți pentru a răspunde unui spectru larg de nevoi precum: nevoi speciale pe categorii de vârstă, violență bazată pe gen, identificarea victimelor traficului de persoane, asistența persoanelor vulnerabile, pregătirea lectorilor de limba română pentru predarea limbii române străinilor, comunicarea interculturală, diversitatea culturală, și includerea migrației, în politicile/strategiile de dezvoltare locale, respectiv regionale. În proiectarea programului de formare, proiectul va lua în considerare nevoile specifice ale autorităților locale și ale altor actori relevanți. În acest scop, va fi realizată o evaluare a nevoilor acestora (de exemplu, îmbunătățirea cunoștințelor cu privire la un domeniu tematic, furnizarea de servicii și asistență de incluziune, consolidarea sistemului lor intern de învățare, etc.) prin intermediul unui proces consultativ (sondaj și/sau focus grupuri) cu actorii implicați.

Instruirea va viza „formare de formatori” și va include crearea de resurse de formare online care vor facilita un proces continuu de formare al actorilor relevanți prin schimbul de cunoștințe și informații în domeniu la nivel național care poate avea loc chiar și după încheierea activităților proiectului.

**b.** Alocarea de resurse financiare pentru a sprijini activitățile autorităților locale care furnizează servicii directe persoanelor afectate de conflict din Ucraina, care locuiesc în diferite locații din România. Astfel, proiectul va consolida și va capacita o rețea de interpreți/mediatori interculturali/personal de informare și protecție care va coopera cu reprezentanții autorităților locale și va susține eforturile acestora în abordarea nevoilor populațiilor țintă.

c. Organizarea de întâlniri regulate între autoritățile cu responsabilități în furnizarea de servicii beneficiarilor de protecție temporară în scopul creării unor rețele locale. Aceste rețele locale vor urmări soluționarea problemelor de integrare ale beneficiarilor de protecție temporară din Ucraina și oferirea oportunității de a face schimb de bune practici de cooperare și incluziune.

Această Componentă implică următoarele costuri (fără a se limita la): (i) resursele umane necesare dezvoltării pachetului de instruire; (ii) dezvoltarea materialelor de instruire– care pot fi atât tipărite, videoclipuri, alte materiale de instruire online care pot asigura un „efect multiplicator” (iii) costurile de transport și cazare pentru participanți și instructori; (iv) costuri de locație și de catering; (v) toate materialele utilizate în timpul sesiunilor/atelierelor de formare.

Totodată, bugetul alocat acestei componente va acoperi costurile pentru susținerea unei rețele de interpreți/mediatori interculturali/facilitatori de informații/asistenți sociali/personal de protecție care va facilita comunicarea dintre beneficiarii de protecție temporară din Ucraina și autorități, ONG-uri, alți actori relevanți care îi pot sprijini în accesarea serviciilor existente la nivel local. Rețeaua va oferi sprijin în școli, spitale sau alte instituții medicale, direcții de asistență socială și alte instituții publice care oferă asistență la nivel local.

**Componenta 3:**

În cadrul acestei componente, proiectul va oferi asistență directă pentru îmbunătățirea calității vieții și a coeziunii socio-economice a grupului țintă, în diferite orașe din România, respectiv:

1. **Informare și consiliere cu privire la drepturi și obligații**;
2. **Asistență medicală și psihologică** – prin facilitarea accesului la medicamente, investigații medicale și consiliere psihologică;
3. **Activități socio-relaționale, recreative** și s**esiuni de orientare culturală**;
4. **Cursuri de limba română** – cursurile vor fi organizate pentru adulți;
5. **Măsuri în vederea facilitării accesului la piața muncii**;
6. **Sprijin personalizat în vederea integrării persoanelor vulnerabile**.

Informațiile privind asistența acordată vor fi înregistrate în baza de date elaborată de OIM România în conformitate cu Principiile Protecției Datelor, pentru a facilita accesul la date dezagregate precum: statutul juridic al beneficiarilor, țara de origine, sexul, competențele, nivelul educație, experiență de muncă, nevoi de angajare, asistență solicitată și oferită etc.

# D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe site-ul AM[[2]](#footnote-3).
2. **Proiectul propus trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare  **O.2.3 Număr de participanți care beneficiază de sprijin** | 50.000 |
| O.2.3.1 din care numărul de participanți care au beneficiat de un curs lingvistic | 7.000 |
| O.2.3.2 din care numărul de participanți care au beneficiat de un curs de orientare civică | 7.000 |
| O.2.3.3 din care numărul de participanți care au beneficiat de îndrumare profesională personală | 700 |
| O.2.3.a altfel de sprijin, Numărul de participanți care au beneficiat de sprijin, altul decât O.2.3.1, O.2.3.2 și O.2.3.3 | 5.300 |
| Indicatori de rezultat |  |
| R.2.8 Numărul de participanți care au urmat un curs de limbă și care și-au îmbunătățit cu cel puțin un nivel competența lingvistică în limba țării-gazdă, conform Cadrului european comun de referință pentru limbi sau conform sistemului național echivalent | 5.000 |
| R.2.9 Numărul de participanți care raportează că activitatea a fost benefică pentru integrarea lor | 15.000 |
| R.2.10 Numărul de participanți care au solicitat recunoașterea sau evaluarea calificărilor sau competențelor lor dobândite într-un stat terț | 700 |

1. Complementar indicatorilor comuni de program, performanța proiectului propus va fi monitorizată și pe baza următorilor indicatori specifici de program:

|  |
| --- |
| S1 Număr de ore de formare – va fi completat de către solicitant |

1. Proiectul finanțat trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| Beneficiari de protecție temporară din Ucraina care necesită asistență pe termen mediu și lung în vederea asigurării incluziunii sociale sustenabile și autonome |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 11.003.850 lei |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **100%** | Rata de cofinanțare standard din care, rata FEN: 90% și rata FNN: 10% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: **NU**

# F. Tipul apelului, calendar și termene

|  |  |
| --- | --- |
| 1. Tipul apelului de proiecte | *Apel restrâns cu depunere continuă* |
| 1. Data lansării apelului de proiecte | 21 Mai 2024 |
| 1. Termen limită (data și ora) pentru transmiterea cererii de finanțare | 20 Iunie 2024 (ora 16.00) |
| 1. Evaluare și selecția cererilor de finanțare (orientativ) | max. 1 lună de la depunere |
| 1. Comunicarea rezultatelor evaluării și selecției (orientativ) | max. 1 lună de la depunere |
| 1. Semnarea contractului/decizie de finanțare (orientativ) | max. 1 lună de la depunere |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Organizația Internațională pentru Migrație- Biroul din România, individual sau în parteneriat cu entități publice/private, conform aplicației depuse la COM și aprobată de aceasta. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare/ghidul specific. Va fi verificată de către OI în baza următoarelor documente:

* Copia ultimului bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale/naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[3]](#footnote-4), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română

Tododată, în vederea verificării capacității operaționale și financiare, beneficiarul va anexa[[4]](#footnote-5) cerererii de finanțare, următoarele documente:

* Copia celui mai recent raport anual de activitate[[5]](#footnote-6)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document care va cuprinde descrierea detaliată a activităților proiectului, precum si metodologia proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **Maximum 18 de luni** de la semnarea contractului/decizie de finanțare. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate** | **Punctaj total maxim** |
| Praguri de calitate pe secțiuni | | | |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total** | | **70** | **100** |
| Praguri de calitate pe criterii | | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| N/A |

1. Costul total eligibil (TCE) maxim pe proiect.

|  |
| --- |
| N/A |

1. Modalitatea(ățile) de finanțare a costurilor:

|  |
| --- |
| RECO real\_cost  REAM real-amortizare  RENA real-în\_natură  SCCU SCO-cost\_unitar  SCSF SCO-sume forfetare  SCRF SCO-rată forfetară  SC20 SCO-PE rata 20%CD  SC40 SCO-CD rată 40%PER  SCBU SCO-buget  SC15 IND rata 15%PER |

1. Reguli specifice de eligibilitate:

|  |
| --- |
| Proiectul va răspunde aplicației nr. AMIF/2023/SA/1.2.3/03 evaluata și aprobata de către Comisia Europeană în cadrul apelului pe acțiuni specifice AMIF/2023/SA/1.2.3 conform notificării Comisiei Ares(2023)8557034 din 13.12.2023 |

1. Alte reguli, limitări, plafoane specifice apelului

|  |
| --- |
| Asistenta medicală acordata beneficiarilor nu va depăși sumele prevăzute în legislația menționată la secțiunea A, punctul 4. |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN? | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: <https://fed.mai.gov.ro/fed-2021-2027/ghidul-general/>.
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor, prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[6]](#footnote-7),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.

1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general~~.~~ **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/>.
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa [rofed@mai.gov.ro](mailto:rofed@mai.gov.ro). Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| [oi.fami@mai.gov.ro](mailto:sip.igi@mai.gov.ro%20%20) |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare proiect

la Ghidul specific apelului de proiecte - cod (id): AM2A1B

# Anexa 2 Grila de evaluare - Criterii de admisibilitate și criterii de calitate

la Ghidul specific apelului de proiecte - cod (id): AM2A1B

1. [1]  *„c) de a fi angajaţi în muncă de persoane fizice sau juridice, de a desfăşura activităţi independente, respectând regulile aplicabile profesiei, precum şi activităţi precum oportunităţi educative pentru adulţi, pregătire vocaţională şi experienţă practică de lucru, în condiţiile legii;*

   *d) de a beneficia, la cerere, de asistenţa necesară pentru întreţinere, în situaţia în care nu dispun de mijloacele materiale necesare;*

   *e) dreptul de a primi gratuit asistenţă medicală primară şi tratament corespunzător, asistenţă medicală spitalicească de urgenţă, precum şi asistenţă medicală şi tratament gratuit în cazurile de boli acute sau cronice care îi pun viaţa în pericol iminent, prin sistemul naţional de asistenţă medicală de urgenţă şi de prim ajutor calificat. Aceste servicii se asigură, după caz, prin serviciul medical al centrelor de cazare sau/şi prin alte unităţi sanitare acreditate şi autorizate conform legii;*

   *f) dreptul beneficiarilor protecţiei temporare cu nevoi speciale de a primi o asistenţă medicală adecvată;*

   *g) dreptul de a avea acces la sistemul de învăţământ de stat în condiţiile prevăzute de lege pentru cetăţenii români, în cazul beneficiarilor protecţiei temporare care nu au împlinit vârsta de 18 ani.”* [↑](#footnote-ref-2)
2. [IGI | Fondul pentru Azil Migrație și Integrare (gov.ro)](https://igi.mai.gov.ro/category/fami-2/) [↑](#footnote-ref-3)
3. Doar pentru organizaţiile negurvernamentale. [↑](#footnote-ref-4)
4. Secțiunea D4 – Alte documente suplimentare privind cererea de finanțare [↑](#footnote-ref-5)
5. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-6)
6. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-7)